**Inaarutaasumik naliliinermut ukiumut pilersaarut**

***Meeqqat atuarfianni inaarutaasumik naliliineq pillugu Namminersornerullutik Oqartussat nalunaarutaat******nr. 3, 9. januar 2009-meersoq***

|  |  |  |
| --- | --- | --- |
| **1**  | **Juni/juuli** | **ILA**”Ukiumut pilersaarut” atuarfinnut misilitsiffiusunut ingerlatsivinnullu nassiunneqassaaq.”Meeqqat atuarfianni inaarutaasumik naliliineq pillugu Namminersornerullutik Oqartussat nalunaarutaat nr. 3, 9. januar 2009-meersoq pillugu *ilitsersuut ilassutaasu-millu oqaaseqaatit*” ingerlaavartumik aaqqiiffigineqartartussaq ukiumut pilersaarummi imarisaasa arlalinnik itisiliivoq nittartakkamilu qupperneqatigalugu iserasuaammiilluni. |
| **2**  | **Aggusti**  | **Atuarfiup pisortaa** Skemat (immersugassat/blanketsit) atugassat atuarfiit allaffissornermut programmianni Tabulex TEA-miipput. Aamma takuuk ”Ilitsersuut ilassutaasumillu oqaaseqaatit”. Atuarfinnut misilitsiffiusunut Tabulex TEA-qanngitsut immersugassat qarasaasiakkut nassiunneqarput kiisalu ILA-p nittartagaani aaneqarsinnaallutik. |
| **3**  | **Aggusti**  | **Atuarfiup pisortaa** Misilitsinneq pillugu nalunaarummi §§ 17 aamma 18: Atuarfiup ILA-mut 1. juli nalunaarutaa tunngavigalugu immikkut ittumik oqaluttariarsorluni misilitsinneq ingerlatissavaa, takuuk ukiumut pilersaarummi imm. 29. Malittarisassat atuuttut naapertorlugit karakteerit allattorsimaffii aamma atuarsimanermut uppernarsaatit suliarineqassapput. Karakteerit pillugit nalunaarut il.il. misilitsinneq naammassiinnartoq nassiunneqassapput, takuuk ukiumut pilersaarummi imm. 26, 27, 29, 30, 31, 32, 33. Pisassiissutinik nutaanik sanasoqassanngilaq. Atuartumut pisassiissutit upernaakkut suliarineqartut misilitsinnermi tunngaviussapput, aamma misilitsissutigineqartut. Misilitsissutissat qassiunissaat pillugu misilitsinnermut nalunaarummi § 49 innersuussutigineqarpoq. Censorip misilitsinnissaq ullunik 14-inik sioqqullugu misilitsissutit tigoreersimassavai. |
| **4**  | **Aggusti**  | **Atuarfiup pisortaata**  Atuartut atuartinneqarnerannut ilagitillugu misilitsiffiusartuni misilitsinnermi piumasaqaatinik atuartitsissutini misilitsiffiusartuni atuuttunik ilisimatinneqarnissaat isumagissavaa. Misilitsinneq pillugu nalunaarummi §1 aamma §2, imm. 2: Atuartitsineq atuartitsissutit siunertaannik atuartitsissutinilu ilikkagassatut anguniagassanik aallaaveqarpoq. Misilitsinnerit ulluinnarni atuartitsinermi sulineq takutittussaavaat.  Pisassiissutit immersorneqarnissaat eqqarsaatigalugu 10. klassimi atuartitsinerup tamakkiisumik imaqartinneqarnissaa siunertaralugu iliuusissatut pilersaaruteqarnissaq qularnaarneqassaaq, takuuk ukiumut pilersaarummi imm. 22 27-lu, tamannalu peqatigalugu misilitsissutissanik katersisoqassalluni, tak. misilitsinneq pillugu nalunaarummi §§ 47 aamma 48. Ilinniartitsisut atuartitsissummi misilitsiffiusumi ilinniartitsisuusut pisassiissutit misilitsissutissallu imarisassaannut ilusissaannullu piumasaqaatit ilisimassavaat tak. misilitsinneq pillugu nalunaarummi kap. 9.Takuuk “Ilitsersuut ilassutaasumillu oqaaseqaatit”.  |
| **5**  | **Oktobarip aallaqqaataa**  | **Atuarfiup pisortaa / atuarfimmik ingerlatsivik**  Oktobarip aallaqqaataanut nalunaarsuut (1. oktober-indberetning – Tabulex TRIO) tamakkiisumik immersorlugu ILA-mut nassiunneqassaaq.  |
| **6**  | **Novembarip allaqqaataani**  | **ILA**  Misilitsinneq pillugu nalunaarummi § 7, § 8, imm. 1 aamma 2, aamma § 9, imm. 1 aamma 2: Nalinginnaasumik misilitsinnissami misilitsinnerit ingerlannissaannut pilersaarut nassiunneqassaaq. |
| **7**  | **Novembarip allaqqaataani**  | **Atuarfiup pisortaa**  Misilitsinneq pillugu nalunaarummi § 9, imm. 3 aamma 4: Misilitsinnissat ingerlannissaannut pilersaarut nassiuteriiginnartoq atuartunut angajoqqaanullu ilisimatitsissutigineqassaaq, atuartut namminneerlutik toqqakkaminnik oqaluttariarsornermi imaluunniit oqaluttariarsorluni-sulilluni misilitsinnissaminnut ataatsimut nalunaarsinnaaniassammata. Taamatuttaaq atuartut aalajangissavaat, allamiut oqaasiini namminneerlutik toqqakkaminni misilitsikkumanerlutik. Atuartut siunnersorneqarnissaat nalunaarnissaallu pillugu takuuk ”Ilitsersuut ilassutaasumillu oqaaseqaatit”. ***NB!*** Misilitsinnermut nalunaarneq, *Atuartup toqqagaa*, atuarfimmi atuartup mappi-aniitinneqassaaq. |
| **8**  | **Novembari**  | **Atuarfiup pisortaa**  Misilitsinneq pillugu nalunaarummi § 6, § 54, imm. 1 aamma 2, aamma § 55: Atuartut aalajangersimasumik qulequtaqarlutik suliassaata qulequtassaanik pingaarnermik il.il. toqqaanissamut, atuartut kikkut misilitseqatigiittussaanerinik aalajangiinissamut kiisalu atuartut siunnersornissaannut pilersaarusiorneq aallartinneqassaaq. |
| **9**  | **Novembari**  | **Atuarfiup pisortaata**  Misilitsinneq pillugu nalunaarummi § 91 aamma 92: Ilinniartitsisunut censorit nalunaarusiaat angusallu (karakteerillu) allattorsimaffiiata matuminnga ILA-mut nalunaaruteqarnissaannik maluginiaqqussavaa. – takuuk ukiumut pilersaarummi imm. 28-32.  |
| **10**  | **Decembari** **nallertinnagu**  | **Atuarfiup pisortaa**  Misilitsinneq pillugu nalunaarummi § 24: *Immikkut atugaqarluni misilitsinneq*Atuarfimmi inaarutaasumik misilitsinnerni maleruagassanik naammassisaqarsinnaannginneq pillugu iliuusissamut qinnuteqaammik nassiussisoqassaaq. Atuartut immikkut tamarmik qinnuteqaatigineqassapput. Qinnuteqaat makkuninnga imaqassaaq: 1. Qinnuteqaammut tunngaviusoq, siornatigut akuersissutaasimasinnaasut ilanngullugit.
2. Atuartitsissut misilitsiffiusussarlu.
3. Naammassinninnginnerup ilusaa annertussusaalu.

Qinnuteqaammut PPR-ip oqaaseqaataa/naliliinera **ilanngunneqassaaq**.Takuuk “Ilitsersuut ilassutaasumillu oqaaseqaatit”. |
| **11**  | **Decembarip** **aallaqqaataa-ni**  | **Atuarfiup pisortaa**  Misilitsinneq pillugu nalunaarummi § 11, imm. 2: Atuartunik, **atuarfiup pisortaata** atuartitsissummi ataatsimi arlaqartuniluunniit misilitsinnissani peqataannginnissaannik akuerisaanik nalunaarsuiffik, **kingusinnerpaamik 11. decemberimi ILA-mit-** **ilamisili@nanoq.gl** **tigoreerneqartussaq**. Nalunaarsuiffimmi allassimassapput atuartup inuup-normua, klasse atuarfigisaa kiisalu atuartitsissummi/-tini sorlermi/-ni peqataasussaannginnersoq. Atuartitsissutit ataasiakkaat nalaanni PPR-ip inassutaa **+-imik** (**plus** inassutaa) aamma **–** (**minus** inassuteqannginnera) nalunaarneqassaaq.  Atuartitsissummi misilitsiffiusussami arlalinnik immikkoortulimmi misilitseqataannginnissaq atuartitsissummi tassani immikkoortunut tamanut atuuppoq. Atuartitsissutip ataatsip immikkoortuini ataasiinnarmi misilitseqataanngitsoqar-sinnaanngilaq. |
| **12**  | **Decembarip** **aallartinnera-ni**  | **Atuarfiup pisortaa**  Misilitsinneq pillugu nalunaarummi § 2, imm. 1, § 6, §§ 11, 12, 13 aamma 14 kiisalu § 59, imm. 4: Inaarutaasumik misilitsinnernut nalunaarsuiffik (prøveanmeldelse) immersorneqassaaq. Atuarfiit tamarmik, atuarfiit atuarfiillu allat misilitsiffiusartut, namminneq GR/skolekodertik atorlugu, nalunaarummik ILA-mut nassiussissapput. Ullut aalaja-ngersimasumik qulequtaqarluni saqqummiussiffissat ilanngunneqassapput. **Inaarutaasumik isilitsinnissamut nalunaarsuiffik nassiunneqassaaq, ILA-mit –** **ilamisili@nanoq.gl** **kingusinnerpaamik 11. december tiguneqartussanngorlugu**. Aamma takuuk “Ilitsersuut ilassutaasumillu oqaaseqaatit”. |
| **13**  | **Decembarip** **aallartinnera-ni**  | **Atuarfiup pisortaa / Ingerlatsivimmi pisortaq** **Immikkut allagaqaateqarlutik** paasissutissiissaaq, piffimmi atuartitsissutini sorlerni oqaluttariarsorluni misilitsinnerni naammattumik censorissaqannginnermik.Kommunit arlalinnik misilitsiffiusartunik atuarfilinni ataatsimut nalunaarutigineqassapput. |
| **14**  | **Decembarip** **aallartinnera-ni**  | **Atuarfiup pisortaa**  Allagaqaatigalugu atuarfiup pisortaata ilinniartitsisut censoriusinnaallutik nalunaarutaat oqaaseqarfigalugit nassiutissavai. Aamma takuuk “Ilitsersuut ilassutaasumillu oqaaseqaatit”. |
| **15**  | **Januaari**  | **ILA**  Ukiuni atuarfiusuni tulleriinni marlunni atuarfinni misilitsiffiusussat, alloriarfinni inaa-rutaasumillu misilitsinnissanik piffissalersuummik imaqartoq, nassiutissavaa. |
| **16**  | **Januaari**  | **ILA**  Misilitsinneq pillugu nalunaarummi § 52: Oqaluttariarsorluni misilitsinnissani censoriusussat nalunaarutigineqassapput.  |
| **17** | **Februaari** | **Atuarfiup pisortaa / Ingerlatsivik**  Misilitsinneq pillugu nalunaarummi §§ 52 aamma 53: Oqaluttariarsornermi censoriunissamut plan A-mik B-imillu pilersaarsiorneq aallartinneqassaaq – aamma takuuk ukiumut pilersaarummi imm. 28. |
| **18** | **Februaarip naannginnerani** | **ILA**Oqaluttariarsorluni misilitsinnerni censoriunissamut toqqagaanermut allagaq, assigiimmik oqaasertalik, censorimut, censorip atuarfimmi pisortaanut ingerlatsivimmullu nassiunneqassaaq. |
| **19**  | **Marsi** | **ILA**  Misilitsinneq pillugu nalunaarummi § 29: **Nassiussat** allakkat-puuinik atuartitsissutini taakkualu immikkoortuini allattariarsorluni misilitsinnerni suliassanik imallit atuarfinnut timmisartukkut tammatsaaliukkatut nassiunneqassapput. |
| **20** | **Marsi/apriili**  | **Atuarfiup pisortaa**  Misilitsinneq pillugu nalunaarummi § 32: Timmisartukkut tammatsaaliukkatut nassiussat tiguinnarlugit allakkat puuisa misilit-sissutissanik imaat kisinneqarlutillu misissorneqassapput. Atuartitsissutini taakkualu immikkoortuini ataasiakkaani misilitsissutissat kisitat poortukkat allattorsimaffiinut nalunaarsukkat ILA-mut – ilamisili@nanoq.gl nassiunneqassapput. Atuarfiit allattariarsorluni misilitsinnissat aallartinnissaat naammaginartumik sioqqul-lugu misilitsissutissat tigusimanngikkunikkit, tamanna ILA-mut piaartumik nalunaarutigissavaat. |
| **21** | **Marsi**  | **ILA**  Misilitsinneq pillugu nalunaarummi § 43: Allattariarsorluni misilitsinnerni censorissat allattorsimaffiat nassiunneqassaaq. Allattariarsorluni misilitsinnerni censoriunissamut toqqagaanermut allakkat, assigiimmik oqaasertallit, censorimut, censorip atuarfimmi pisortaanut ingerlatsivimmullu nassiunneqassapput. |
| **22** | **Marsip naane-rani**  | **Atuarfiup pisortaata**  Pisassiissutit suliarineqarnissaat piareersalissavaa. Pisassiissutinut skema elektroniskiusoq atuartitsissutini tamani oqaluttariarsorluni aamma oqaluttariarsorluni-sulilluni misilitsiffiusartunut klassinullu/holdimut tamanut immersorneqassaaq.  ***NB!*** Censori, atuarfik censorip suliffia, ulloq misilitsiffik il.il. skemani taakkunani paasissutissatut allanneqassapput.  Pisassiissutit aamma oqaluttariarsorluni oqaluttariarsorlunilu-sulilluni misilitsinnerit ingerlannissaat pillugit “Ilitsersuut ilassutaasumillu oqaaseqaatit” takuuk. Pisassiissutit nassiussornissaannut ukiumut pilersaarummi imm. 27 takuuk. |
| **23**  | **Apriilip** **aallartinnerani**  | **Atuarfiup pisortaa** Misilitsinneq pillugu nalunaarummi § 91: Holdinut/klassinut nalunaarutigineqarsimasunut karakteerit allassimaffii Tabulex TEA-mi suliarineqassapput, imaluunniit karakteerit allattorsimaffiini elektroniskiusuni. Malugeqquneqarpoq, klassimi/holdimi atuartut **tamarmik** karakteerit allattorsimaffianni allassimasussaammata.Aamma takuuk “Ilitsersuut ilassutaasumillu oqaaseqaatit” |
| **24**  | **Apriili**  | **Atuarfiup pisortaa**  Misilitsinneq pillugu nalunaarummi §§ 20, 21 aamma 92: Nunap immikkoortuini kommuninilu atuarfinni ataasiakkaani oqaluttariarsorluni misilitsinnerit piareersarnerat ingerlannerallu ataqatigiissaassavai. Oqaluttariarsorluni misilitsinnerit nalunaarutiginissaannut skemat ILA-p nittartagaaniittut censorinut toqqarneqartunut najugarisameersunut agguaanneqassapput, tak. ukiumut pilersaarummi imm 33.  ***NB!*** Oqaluttariarsorluni misilitsinnerit aasakkut feeriarnissap aallartinnissaa sapin-ngisamik sioqqutitsiarlugu inissinneqassapput. Censorit angalanissaat, najugaqarfissaat il.il pillugit suleqatigiittoqassaaq pisariaqartitsinerlu naapertorlugu ilisimatitseqatigiittoqartassalluni. Oqaluttariarsorluni misilitsinnissani ullut ineqarnissamut kissaatit ilanngullugit ILA-mut nalunaarutigineqassapput. ILA-mit bilitsit, ineqarneq ullormusiassallu isumaqagineqassapput. |
| **25**  | **Apriilip** **qeqqani**  | **Atuarfiup pisortaa**  Misilitsinneq pillugu nalunaarummi §§ 89 aamma 91:10. klassimi atuartut tamarmik angusamikkut karakteerii (ukiumut karakteerii) ki-ngulliit ulloq misilitsiffissaq kingulleq sioqqullugu Meeqqat Atuarfianni angusat misilitsinnerillu allanneqassapput. Aamma takuuk “Ilitsersuut ilassutaasumillu oqaaseqaatit”. |
| **26**  | **Apriilip** **qeqqani**  | **Atuarfiup pisortaa**  Misilitsinneq pillugu nalunaarummi §§ 21, 22, 23 aamma 42: Allattariarsorluni misilitsinnerit sioqqutitsiarlugit **atuartut ataasiakkaat nakkutillii-sussallu** malittarisassat il.il. pillugit ilisimatinneqassapput. Allattariarsorluni misilit-sinnerit ingerlanneqassapput allattariarsorluni misilitsinnernut pilersaarut kiisalu malittarisassat atuuttut naapertorlugit. Misilitsinnerit naammassiinnartut atuarfiup allattariarsorluni misilitsissutit censorimut nassiutissavai, karakteerinut allattuiffissaq **ilanngullugu**. Misilitsissutit **tammatsaaliukkatut timmisartukkut** nassiunneqassapput. |
| **27** | **Apriili** | **Atuarfiup pisortaa****Pisassiissutit – ukiumut pilersaarummi imm. 22-mit nanginnera****ILA**-mut – ilamisili@nanoq.gl nassiussat **immikkut allakkatigut**, atuartitsissutinut immikkuutaartumik pisassiissutit klassinut atuartitsissutinullu tamanut suliaasut ilanngullugit, nassiunneqassapput. **Nassiussisoqannginnerani atuarfiup pisortaata pisassiissutit eqqortumik immersorsimanissaat qularnaassavaa.**  Pisassiissutit pingasunngorlugit naqinneqassapput. **Naqitaq siulleq** kingusinnerpaamik 1. maj **ILA**-mit – ilamisili@nanoq.gl tiguneqartussanngorlugu nassiunneqassaaq. **Naqitat aappaat** kingusinnerpaamik 1. maj **censorimit** tiguneqartussanngorlugu nassiunneqassaaq, ilanngussat suullu allat pisassiissutinut attuumassuteqartut ilanngullugit. Tamatumunnga peqatigitillugu misilitsinnermi apeqqutissat imaluunniit misilitsinnermi suliassat censorimut nassiunneqassapput. Malugiuk misilitissutissat ataasiakkaat ima suliaassammata, atuartitsissummi ilikkagassatut anguniagassat immikkoortui arlallit misilitsiffiusinnaasunngorlugit. Misilitsinnernut pisassiissutit kompendianeersut imaluunniit ilassutigalugit atortussi-anit allanit tigusat censorimut nassiunneqassapput. **Naqitat pingajuat** atuarfiup tigummissavaa (atuarfiup, ilinniartitsisup atuartullu). Matumani eqqaasitsissutigineqassaaq, pisassiissutit assingat atuartunut 1. maj tunniunneqassammat. |
| **28** | **Maaji**  | **Atuarfiup pisortaa**  Misilitsinneq pillugu nalunaarummi § 21: ***Oqaluttariarsorluni misilitsinnernut*** pilersaarut malinneqarsinnaanngippat, soorlu censori angallanneq patsisigalugu piffissamut aalajangikkamut anngutinngippat, atuarfiup pisortaata allannguutissat pisariaqartut aalajangiiffigissavai. Taamaattoq censorit ILA-mit toqqarneqartut pillugit ILA isumasioqatigineqaqqaassaaq. |
| **29**  | **Juunip** **qeqqani**  | **Atuarfiup pisortaata**  Misilitsinneq pillugu nalunaarummi §§ 17 aamma 18: Pappiara nalinginnaasoq A4 atorlugu atuartut oqaluttariarsornermi ukiaru misilitsinnissaminnut akuerisaasut aqqisa inuullu normuisa allattorsimaffiat ILA-mut –ilamisili@nanoq.gl nassiutissavaa.Taamatuttaaq immikkut misilitsittoqarnissaanut piffissaliussat nalunaarutigineqassapput (atuartitsissut, ullut misilitsiffissat, censori aamma ilinniartitsisoq).Allattariarsornermi misilitsittussat ass. ukiumi upernaakkulluunniit Majoriami imlt. efterskolimi allattariarsornermut innersuunneqarnissaannut periarfissaqarpoq. |
| **30**  | **Juunip** **qeqqani** | **Atuarfiup pisortaa**  Misilitsinneq pillugu nalunaarummi § 91: Misilitsinnerit naammassiinnartut atuartut atuarnerminnik naammassinnittut tamar-mik nalunaarsorneqarnerat ILA-mut – ilamisili@nanoq.gl nassiunneqassaaq, ukua krydsimik immikkut nalunaarlugit: Atuartut atuarfimmit anisut tamarmik aqqi inuullu normui ammut tulleriillugit allattorsimasut, ukuninnga tunineqarsimasut: 1. Atuarsimanermut uppernarsaatit **misilitsissimasunut** (atuarfimmi atuartut) imlt.

Uppernarsaatit (Majoriami il.il. atuartut) 1. Atuarsimanermut uppernarsaatit **misilitsissimanngitsunut** (atuarfimmi atuartut – atuartut immikkut klassimi atuartitaasut)
2. Atuartut atuarfimmit ‘tammakkat’.

***NB!*** Atuartut atuarfimmit anippata aatsaat uppernarsaatit atsiorneqassapput. Uppernarsaatit immersornissaat pillugu takuuk “Ilitsersuut ilassutaasumillu oqaaseqaatit”. Uppernarsaatit assingi Nunatta allagaateqarfianut nassiunneqarsinnaanissamik tungaannut atuarfimmi/kommunimi toqqorsimaneqassapput. Atuarfiup aamma/imlt. Allagaateqarfiup inuit misilitsissimanerminut uppernarsaammik assinganik pisariaqartut sullississavaat. |
| **31** | **Juunip** **qeqqani** | **Atuarfiup pisortaa**  Misilitsinneq pillugu nalunaarummi § 91: Misilitsinnerit naammassiinnartut ILA-mut – ilamisili@nanoq.gl immikkut allagaqarluni karakteerit nalunaarutigineqassapput, ukiumut karakteerit misilitsinnermilu karakteerit ilanngullugit. Misilitsinnermut tamarmut **atuartitsissutikkuutaartumillu** nalunaarusiortoqassaaq. ***NB!*** Malugeqquneqarpoq, atuartut misilitsinnermi peqataasimanngitsut ukiumut karakteerii aamma ilanngunneqassammata. Aamma takuuk “Ilitsersuut ilassutaasumillu oqaaseqaatit”. |
| **32**  | **Juunip** **qeqqani** | **Atuarfiup pisortaa**  Misilitsinneq pillugu nalunaarummi § 91: Misilitsinnerit naammassiinnartut misilitsinnerit ingerlanneqarsimasut takussutissaat (aflagte prøver) immersugassaq elektroniskiusoq ILA-mut – ilamisili@nanoq.gl immikkut allagaqarluni nassiunneqassaaq. Atuarfiit ilinniartoqarfiillu misilitsiffiusut tamarmik namminneq nassiussissapput. Aamma takuuk “Ilitsersuut ilassutaasumillu oqaaseqaatit”. |
| **33**  | **Juunip** **qeqqani** | **Atuarfiup pisortaa**  Misilitsinneq pillugu nalunaarummi § 91: Censorit atuarfinnit toqqagaasut nalunaarutaat atuarfiup misilitsiffiusup pisortaata katersussavai ataatsimullu ILA-mut – ilamisili@nanoq.gl nassiullugit. |
|  **34** | **Juunip** **naannginnerani**  | **Atuarfiup piortaa** Qulakkeerinnissut:  takuuk ukiumut pilersaarummi imm.30, 31, 32, 33 katersat ILA-mut – ilamisili@nanoq.gl nassiunneqareersimassapput. |